హ్యారీ పోటర్
బ్రిటిష్ రచయిత్రి జే.కే రౌలింగ్ రచించిన ఏడుకాల్పనిక పుస్తకాలే "హ్యారీ పోటర్ " నవలలు. ఈ పుస్తకాలు,యువ మాంత్రికుడైన హ్యారీ పోటర్, రాన్ వీస్లె మరియు హెర్మైనీ గ్రేంజర్ లతో,హోగ్వార్డ్స్ స్కూల్ అఫ్ విచ్ క్రాఫ్ట్ అండ్ విజార్డ్రిలో తన స్నేహితులతో కలిసి చేసిన సాహసాల గురించిన కథలు చెపుతాయి. దీనిలో ముఖ్య కథాంశం,మాంత్రిక లోకం అంతటిని జయించి మరియు మాయలు తెలియని (muggle)ప్రజలని తన వశం చేసుకోవాలనే తపనతో హ్యారీ తల్లితండ్రులను చంపిన లార్డ్ వోల్డేమోర్ట్ అనే దుష్ట మాంత్రికుడితో హ్యారీ జరిపిన పోరాటానికి సంబంధించింది. ఈ పుస్తకాల క్రమం ఆధారంగా చాలా విజయవంతమైన చిత్రాలు, వీడియో ఆటలు మరియు వాణిజ్య వస్తువులు వచ్చాయి.
హ్యారీ పోట్టర్ అండ్ ది ఫిలాసఫర్స్ స్టోన్
నవల ప్రారంభానికి కాస్త ముందుగా, చరిత్రలో అత్యంత శక్తివంతమైన పైశాచిక తాంత్రికుడైన 
వోల్డీమోర్ట్, హ్యారీ తల్లిదండ్రులను చంపుతాడు. అయితే హ్యారీని చంపడానికి ప్రయత్నించినప్పుడు మర్మమైన రీతిలో అదృశ్యమవుతాడు. వోల్డీమోర్ట్ పతనం నేపథ్యంలో తాంత్రిక ప్రపంచం సంబంరాలు చేసుకుంటున్నప్పుడు ప్రొఫెసర్ డంబుల్‌డోర్, ప్రొఫెసర్ మెక్‌గొనాగల్ మరియు హగ్రిడ్ ఏడాది వయసున్న అనాథను అతని సాధారణ వ్యక్తియైన (తాంత్రిక విద్యలు తెలియని) అత్త మరియు మామలు, వెర్నాన్ మరియు పితూనియా డర్స్‌లీలకు అప్పజెప్పుతారు.